Betolatza (Bilboko auzoa)

Betolatza Bilboko auzoa da. Errekaldeko barrutian kokatua, zazpigarren barrutian alegia. Auzoak 1960. urtean eraiki zen burdinezko mehategi batzuen gaineanhttps://www.deia.eus/bizkaia/bilbao/2019/09/30/betolaza-barrio-bilbao-pleno-derecho/737896.html. Betolatza eta bere azpian dagoen Uretamendi artean igogailu bat egin zuten beraien arteko komunikabidea sendotzekohttps://www.deia.eus/bizkaia/bilbao/2019/03/02/betolaza-eta-uretamendiko-igogailuak-hobetzeko/701881.html.

2020. urtean oraindi Bilboko udaletxean guztiz legalak ez ziren etxeetako batzuk legearen barruan sartu dituzte. Izan ere Euskal Herritik kanpo etorritako familiek (galiziarrak bereziki) ahal zuten moduan eta beraien eskuekin eraikin zituzten denborarekin ganorazko etxebizitzak bihurtuko zirenakhttps://www.elcorreo.com/bizkaia/201612/26/ultimo-barrio-bilbao-fuera-20161223123113.html.

Hiriaren hego-mendebaldeko mendietan kokatzen da, Errekaldeberriko auzoaren gainaldean, eta Masustegiko ekialdean. Auzora heltzeko Iturrigorri auzora doan errepidean hasten den bide bat hartu beharra dago, edota Errekaldeberrin eraiki berri diren eskailera batzuen bitartez.

Bilboko auzo askok bezala, Betolatzak malda handiak dauzka. Irisgarritasun arazo horietaz oharturik, udalak arrapal mekanikoak eraiki ditu, eta guztira 23 metroko malda gainditu zituzten. Horrez gain, udalaren zaharberritzerako Surbisa agentziak, hainbat eraberritze egin zituen auzoan, espaloiak handituz eta egoera txarrean dauden etxebizitza blokeak zaharberrituz.

Auzoa Pagasarri, Arraiz eta Arnotegiko mendien maldetan kokaturik dago, eta hiriaren ikuspegi bikaina dago bertatik Errekaldeberri auzoa, hiriaren erdigunea eta Bilboren ekialdeko auzoak bertatik ikus daitezkeelarik.

 Kale garrantzitsuenak 
 Betolatza auzoa
 Arraiz bidea
 Altube kalea
 Ingurubide errepidea

 Erreferentziak 

 Kanpo estekak 

Kategoria:Errekalde (Bilbo)
Kategoria:Bilboko auzoak